recursal/SuperWikiNEXT-32B huggingface dataset:
**Francisco Hernández de Córdoba** (maut 1517) ialah konkuistador Sepanyol yang terkenal dalam sejarah, khususnya kerana ekspedisi malang yang diketuainya pada tahun 1517 yang menyebabkan Semenanjung Yucatán ditemui oleh orang Eropah buat pertama kali.

Diego Velázquez de Cuéllar, gabenor Cuba, meminta kebenaran untuk membolehkan Córdoba membuat ekspedisi tersebut. Córdoba meninggalkan pelabuhan Santiago de Cuba pada 8 Februari, 1517 untuk menjelajahi pantai-pantai Mexico Selatan dengan tiga buah kapal. Beliau merupakan kapten kapal-kapal tersebut. Malim utamanya ialah Anton de Alaminos, dengan Juan Álvarez dan Camacho de Triana merupakan malim-malim yang lain. Dalam pelayarannya, banyak daripada anak-anak kapalnya dibunuh. Beliau sendiri mengalami cedera parah dan meninggal dunia beberapa hari selepas kepulangannya ke Cuba. Bernal Díaz del Castillo ialah salah seorang ahli ekspedisi tersebut dan beliaulah yang menulis tentang pelayaran tersebut.

Ekspedisi ini juga merupakan pertemuan orang Eropah yang pertama dengan kebudayaan maju di benua Amerika, dengan bangunan-bangunannya yang kukuh serta organisasi masyarakat yang mempunyai kekompleksan yang setanding dengan Dunia Lama. Orang Sepanyol juga mempunyai alasan untuk menjangka bahawa tanah yang baru ini mempunyai emas. Kesemua ini menggalakkan dua ekspedisi tambahan. Yang pertama itu diketuai oleh Juan de Grijalva pada tahun 1518 manakala yang kedua itu pada tahun 1519 diketuai oleh Hernán Cortés. Adalah ekpedisi kedua itu yang menyebabkan penjelajahan lanjutan, serangan tentera, dan akhirnya penempatan dan penjajahan Sepanyol yang kini dikenali sebagai Penaklukan Mexico. Hernández tidak hidup untuk melihat penerusan usahanya. Beliau meninggal dunia pada tahun 1517, tahun ekspedisinya, akibat cedera parah serta kehausan berketerlaluan yang dialaminya semasa pelayaran. Beliau berasa kecewa dengan pengetahuan bahawa Diego Velázquez telah memilih Grijalva sebagai kapten ekspedisi ke Yucatán yang berikut.

Walaupun rencana ini merupakan biografi Francisco Hernández, ia menumpukan ekspedisi yang menyebabkan penemuan Yucatán kerana inilah sahaja yang diketahui tentang riwayat hidupnya. Apa yang diketahui tentang kehidupannya yang awal adalah bahawa beliau merupakan seorang Sepanyol yang tinggal di Cuba pada tahun 1517, dan pasti telah menyertai penjelajahan tersebut. Selain itu, beliau juga merupakan seorang pemilik harta tanah (*hacendado*) yang kaya di sana, termasuk di tempat asalnya, dan mempunyai banyak rakan yang kaya untuk membiayai ekspedisi yang memberikannya keabadian dan kematian pada waktu yang sama.

Pautan luar
-----------

* (Sepanyol) Penemuan Yucatán Diarkibkan 2004-12-06 di Wayback Machine di redescolar, tapak web Mexico
* (Sepanyol) Penemuan Yucatán Diarkibkan 2006-04-27 di Wayback Machine di México desconocido
**Belgium Repsol Honda**|  |
| Nama penuh | Repsol Honda |
| Pangkalan | Aalst, Belgium |
| Pengarah pasukan | Yoshishige Nomura |
| Pelumba | 44 Sepanyol Pol Espargaró93Sepanyol Marc Márquez |
| Casis | Honda RC213V |
| Engin | Honda |
| Tayar | Michelin |
| **Kerjaya Kejuaraan Dunia MotoGP**  |
| Kejuaraan pengeluar | 0 |
| Kejuaraan pelumba | 15(1995, 1996, 1997, 1998, 1999, 2002, 2003, 2006, 2011, 2012, 2013, 2014, 2017, 2018, 2019.) |
| Kedudukan 2021 | ke-5. |

**Honda Racing Corporation** (HRC) merupakan salah satu bahagian dalam syarikat Honda Motor Company yang ditubuhkan pada 1982. Syarikat ini menggabungkan penyertaan dalam perlumbaan motosikal di seluruh dunia dengan penghasilan mesin perlumbaan berpotensi tinggi. Aktiviti perlumbaannya merupakan sumber utama penghasilan teknologi terkini yang digunakan dalam pembangunan motosikal Honda.

Moto GP
-------

Honda Racing Corporation mewakili Honda dalam Kejohanan Dunia MotoGP di bawah nama **Repsol Honda**.

Rujukan
-------

1. ↑  "HRC Company Information".
Bagi kitab dalam Perjanjian Lama, lihat Kitab Hosea.
**Hosea ben Bery** (Bahasa Ibrani: **הוֹשֵׁעַ**, Piawai *[Hošeaʿ] Error: {{Transl}}: unrecognized transliteration standard: (bantuan)* Tiberias **Hôšēăʿ** ; "Keselamatan (ada) pada Tetragrammaton" atau "TUHAN adalah keselamatan", Greek **Ὠσηέcode: grc is deprecated**  = **Ōsēe**) adalah anak Bery dan seorang nabi di Israel pada abad ke-8 SM. Beliau adalah salah seorang dari dua belas nabi kecil dalam Kitab Suci Ibrani atau Perjanjian Lama orang Kristian.

Secara umumnya, tidak banyak yang diketahui mengenai kehidupan atau status sosial Hosea. Menurut Kitab Hosea, ia bernikah dengan seorang pelacur bernama Gomer, anak Diblayim, atas perintah Allah. Ia tinggal di Kerajaan Utara pada tahun 740–725 SM. Dalam Kitab Hosea 5:8 dyb. ada rujukan kepada peperangan yang berakhir dengan jatuhnya kerajaan itu kepada bangsa Asyur (sekitar 734–732 SM). Tidak jelas apakah dia juga mengalami kehancuran Samaria, yang diramalnya pada Hosea 14:1.

Kehidupan keluarga Hosea merupakan perumpamaan dari hubungan "zina" yang dibangun oleh Israel dengan dewa-dewa politeistis. Nama anak-anaknya membuat mereka seperti nubuat berjalan tentang keruntuhan dinasti yang berkuasa dan perjanjian yang rosak dengan Allah. Yahudi menyifatkan Hosea seringkali dilihat sebagai "nabi yang melakukan kehancuran", namun di sebalik pesanan kehancurannya terdapat janji pemulihan. Talmud (Pesachim 87a) mengakui bahawa Hosea adalah nabi terbesar pada zamannya, yang mencakup nabi Yesaya yang lebih terkenal.
Peranan jantina dalam masyarakat Saudi adalah berlandaskan Sharia (hukum Islam) dan budaya kabilah. Semenanjung Arab merupakan tempat asal kabilah-kabilah nomad serta berlandaskan kuasa bapa, di mana purdah (pemisahan antara lelaki dan wanita) serta namus (maruah) dianggap sebagi sesuatu yang amat penting.

Semua wanita tidak mengira usia diharuskan untuk mempunyai seorang penjaga lelaki. Wanita tidak dibenarkan mengundi atau diangkat untuk menyandang jawatan politik yang tinggi. Walau bagaimanapun, Raja Abdullah telah mengumumkan bahawa wanita akan dibenarkan untuk mengundi dan bertanding dalam pilihan raya umum tempatan 2015, atas majlis nasihat baginda. Arab Saudi merupakan satu-satunya negara di dunia yang melarang wanita daripada memandu. Laporan Jurang Jantina Global Forum Ekonomi Dunia 2009 menyenaraikan Saudi Arabia sebagai yang ke-130 daripada 134 buah negara bagi kesetaraan jantina. Arab Saudi merupakan satu-satunya negara yang mendapat markah sifar dalam kategori pemberian kuasa. Laporan itu tadi turut menyatakan bahawa Arab Saudi adalah salah satu daripada beberapa negara Timur Tengah yang mencatat peningkatan dari tahun 2008, dengan sedikit pencapaian dari segi peluang ekonomi.

Rujukan
-------

1. ↑  al-Mohamed, Asmaa. "Saudi Women's Rights: Stuck at a Red Light" (PDF). Dicapai pada 24 Jun 2010.
2. ↑
3. ↑  "The Global Gender Gap Report 2009" (PDF). World Economic Forum. 2009. Dicapai pada 19 September 2010.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Gempa bumi Sikkim 2011** *atau Gempa bumi Himalaya 2011* dengan kekuatan 6.9 skala richter berlaku di Kanchenjunga , sempadan Nepal dan India di Sikkim pada jam 18:10 pada hari Ahad , 18 September 2011. Gempa bumi itu dirasai di seluruh timur laut India , Nepal , Bhutan , Bangladesh dan selatan Tibet .

Seramai 102 orang terbunuh , kebanyakannya di Singtam di daerah Timur Sikkim.Beberapa bangunan runtuh di Gangtok.8 mati di Nepal , termasuk tiga terbunuh apabila dinding runtuh di Kedutaan British di Kathmandu. Sebelum ini, gempa bumi 1 4,2 magnitud melanda Haryana, daerah Sonipat dan gegaran terasa di New Delhi .Gempa bumi itu adalah yang keempat di India dan yang gempa bumi ke-15 di dunia bagi tahun 2011.

Geologi
-------

Magnitud 6.9 (M w) gempa bumi berlaku di pedalaman Sikkim pada jam 18:10 pada 18 September 2011, kira-kira 68 km barat laut Gangtok , Sikkim kira-kira kedalaman 19.7 km .Plat benua India dan Eurasian bertemu di sepanjang sempadan tektonik berhampiran sempadan Nepal.Data awal menunjukkan gempa bumi Sikkim telah mencetuskan sesar kepada Plate Eurasian.

Gegaran dirasai di Assam , Meghalaya , Tripura , bahagian West Bengal , Bihar , Jharkhand , Uttar Pradesh , Rajasthan , Chandigarh di India.Tibet ialah di Shigatse dan Lhasa.

Gempa susulan
-------------

Tiga gempa susulan dengan magnitud 5.7, 5.1, dan 4.6 (M w) dalam masa 30 minit di Sikkim.Kathmandu mengalami dua gempa susulan b.

Kesan
-----

Berpuluh-puluh ribu penduduk dipindahkan dari rumah masing-masing. Berlaku gangguan komunikasi dan kuasa.

Lihat juga
----------

* Senarai gempa bumi di India
* Senarai gempa bumi

Rujukan
-------

1. ↑  "Magnitude 6.9 - Sikkim, India: Tectonic Summary". USGS. 18 September 2011. Diarkibkan daripada yang asal pada 2011-09-21. Dicapai pada 18 September 2011.
2. ↑  "Pager - M 6.9 - Sikkim, India". USGS. 18 September 2011. Dicapai pada 18 September 2011.
Hari Pengguna di Malaysia.
**Hak pengguna** ialah satu bentuk peraturan yang dibuat oleh kerajaan bagi melindungi hak serta kepentingan para pengguna. Sebagai contoh, penjual-penjual diwajibkan menunjukkan tanda harga sebagai tanda pemberitahuan kepada pengguna.

### Hak untuk keperluan asas

Hak untuk mendapat keperluan asas dan perkhidmatan yang penting dan sangat diperlukan dalam kehidupan harian.

### Hak membuat pilihan

Pengguna hendaklah diberi maklumat secara langsung mengenai pelbagai keluaran dan perkhidmatan. Pengguna perlu diberi penerangan yang dapat memberi pilihan dalam membentuk keputusan serta mendapat jaminan bagi menentukan mutu dan perkhidmatan memuaskan dengan harga yang berpatutan. Ianya merujuk kepada suatu jaminan agar jumlah barangan dan perkhidmatan di pasaran mencukupi dengan harga yang berpatutan.

### Hak untuk mendapatkan maklumat

Hak untuk mendapat maklumat yang jelas dan lengkap tentang sesuatu barangan atau perkhidmatan yang ditawarkan.

### Hak untuk pampasan

Hak untuk mendapat pampasan yang berpatutan jika sesuatu barangan atau perkhidmatan tidak memberi kepuasan yang sepatutnya daripada maklumat yang diberi.

### Hak untuk barangan dan perkhidmatan yang selamat

Hak untuk mendapat barangan dan perkhidmatan yang tidak membahayakan keselamatan dan kesihatan pengguna.

### Hak untuk bersuara(pandangan)

Hak untuk memberi pandangan dan pendapat tentang sesuatu isu-isu yang berkaitan dengan minat pengguna.

### Hak untuk pendidikan kepenggunaan

Hak untuk mendapat pendidikan kepenggunaan yang membolehkan seseorang untuk menjadi pengguna yang bijak.

### Hak untuk hidup dalam persekitaran yang kondusif kepada kesihatan yang baik

Hak untuk hidup dalam persekitaran yang bersih yang membolehkan kesihatan dan kesejahteraan pengguna dilindungi.
**Fundamentally Happy** merupakan sebuah filem drama, keluarga yang diarahkan oleh Lei Yuan Bin dan dibintangi oleh Adibah Noor, Joshua Lim. Filem ini merupakan sebuah filem bercorak drama, keluarga. Filem ini telah ditayangkan kepada umum pada 2015.

Filem ini menggunakan bahasa Inggeris dan tayangannya memakan masa selama 73 minit.

Sinopsis
--------

Dua puluh tahun yang lalu, Habiba dan Eric adalah berjiran. Apabila Eric melawat semula rumahnya untuk mendapati Habiba masih tinggal di sana bersama suaminya, apa yang kelihatan seperti pertemuan semula mesra bertukar menjadi pendedahan beransur-ansur rahsia yang menyakitkan dari masa lalu. Melihat tanpa goyah pada akibat penderaan, Fundamentally Happy meneroka tanpa pertimbangan atau kutukan isu kritikal seperti kepercayaan, ingatan, perhubungan dan persetujuan.

Pelakon
-------

* Adibah Noor sebagai Habiba Hj Salam
* Joshua Lim sebagai Eric Sim Guang Yeow

Penerbitan
----------

*Filem Fundamentally Happy* ini , yang masa tayangannya sepanjang 73 minit ini dihasilkan oleh 13 Little Pictures, dan syarikat pengedarnya adalah 13 Little Pictures.

Keluaran dan sambutan
---------------------

### Tayangan

Filem terbitan 13 Little Pictures ini dihasilkan untuk tayangan umum dalam format - dan syarikat pengedarnya juga merupakan syarikat yang sama, iaitu 13 Little Pictures.

### Ulasan

Runut bunyi
-----------

Anugerah
--------

Rujukan
-------

Pautan luar
-----------

* Filem Fundamentally Happy
* *Fundamentally Happy*  di Pangkalan Data Filem Internet (IMDb)
**Getah atas para** merupakan satu permainan tradisi kanak-kanak. Permainan getah atas para ini biasanya dimainkan oleh kanak-kanak lelaki di kawasan gelanggang yang sederhana luas.

Permainan ini memerlukan kawasan lapang serdahana besar. Sepasang kayu dipasak ke dalam tanah dan gelang getah direntang antaranya bagi membentuk para. Gelang getah pertaruhan para pemain akan disusun di atas para, dan pemain akan mengambil giliran membidik dan melepaskan gelang getah (setik) getah di atas para tersebut. 

Getah yang jatuh dan tidak bersentuhan menjadi pemilik yang menyetik itu. Sekiranya getah yang jatuh masih bersentuhan dengan getah di atas para, ia tidak dianggap sebagai milik pemain kerana masih ada "karan" dari para. Ia akan dibiarkan begitu sahaja bagi pemain seterusnya.

Kadang-kala pemain akan menggunakan "kor shawat itik" (beberapa gelang getah yang diikat membentuk gumpalan tebal getah). jika "kor shawat itik" digunakan, jarak lebih jauh akan digunakan. Sekiranya kor itu terlekat pada para, ia turut terkena karan dan menjadi habuan pemain berikutnya.

Setiap pemain berusaha mengambil getah taruhan bagi menambahkan koleksi masing-masing. Menjadi perkara biasa setiap pemain akan mendabik dada sekiranya berjaya mendapat jumlah getah yang banyak.

Pautan luar
-----------

* Getah Atas Para. Diarkibkan 2010-07-11 di Wayback Machine
Sekolah Kebangsaan Seri Paya 
Kampung Parit Seri Paya merupakan sebuah kampung yang terletak 8.8km dari Pekan Air Hitam (kira-kira 10 minit perjalanan), 5.3km dari Pekan Parit Raja (kira-kira 8 minit perjalanan) Kampung ini juga terletak di dalam daerah Batu Pahat dalam negeri Johor.
Jarak dari Bandar Batu Pahat ke Kampung ini 25 km dan masa perjalanan 20 hingga 30 minit.
Kampung ini juga Terbahagi kepada empat bahagian :

- Kg Parit Seri Paya Laut (Baruh)

- Kg Parit Seri Paya Tengah

- Kg Parit Seri Paya Darat

- Lapis Seri Paya

  

Pada asalnya kampung ini di buka oleh Tn Hj Nawi dengan membahagikan kawasan kepada dua ekar setengah setiap bahagian dan nama asal Kampung ini ialah Kg Parit Nawi. Kawasan Laut adalah tanah pamah biasa dan separuh kawasan Tengah dan Darat adalah Tanah Gambut.
Aktiviti utama penduduk di sini adalah Bertani seperti Kelapa Sawit (Nyawit), Menoreh Getah (semakin berkurangan) dan Menanam Nenas di sebelah darat. Disamping itu juga ramai anak-muda kampung yang telah keluar mencari rezeki di merata negara seperti Saiful Salim, TUDM, Ipoh, Hisyammudin Kasmat, Muar dan ramai lagi sehinggakan tak dapat disenaraikan satu persatu. 

Kemudahan asas :

- Warung Ayie dan Bron Karaoke di hadapan kampung

- Sekolah Kebangsaan Seri Paya

- Sekolah Agama Seri Paya

- Tadika Kemas di tiang lampu nombor 29 gitu la

- Air (Syarikat Air Johor) dan keseluruhan rumah telah mendapat bekalan air.

- Elektrik (TNB) dan keseluruhan rumah telah mendapat bekalan elektrik.

- Dua Bengkel motor , Man Motor dan Agus Motor.

- Satu Bengkel Kereta di penghujung bahagian Laut (Baroh) Dzul Auto

- Kemudahan jalan berturap hingga ke bahagian penghujung kampung.

- 2 surau (satu di Laut (Baroh) dan satu di Bahagian Darat

- Satu Mesjid di bahagian Tengah

- Terdapat dua kedai runcit iaitu kawasan Laut Kedai Wak Salam dan dibahagian Tengah Kedai tepi jalan, lupa pulak namanya apa.
**Ilya Grad** merupakan juara tinju Muay Thai Israel - kelas middleweight 2010 Asia .Beliau dapat 38 kemenangan dengan 14 pukulan knockouts, 9 kalah dan tidak ada seri.Beliau dianggap sebagai salah satu daripada lapan peninju terbaik Muay Thai amatur Thailand di dunia. Grad mencipta sejarah kerana memasuki Malaysia menggunakan pasport Israel sedangkan undang-undang Malaysia jelas melarang pemegang pasport Israel masuk ke Malaysia.

Kehidupan awal
--------------

Grad mahir seni mempertahankan diri dan tidak terlibat dengan pergaduhan bar di Yerusalem. Dia suka perjuangan "Achilles" dalam mitologi Yunani - kuda Trojan.

Kontroversi
-----------

Semasa Kejohanan Tomoi 2009 di Bangkok, Grad bertinju dengan juara dari Iran iaitu Mostafa Abdollahi. Laman web Persekutuan Muay Thai menuliskan kerjasama dan pandangan masing-masing tetapi dibuang selepas protes Iran.

Pada Jun 2011, Grad (24 tahun)merupakan rakyat Israel pertama memasuki negara Malaysia selepas dijemput mengambil bahagian dalam rancangan realiti AXN Asia "Challenger Muay Thai". Rancangan ini memaparkan pelbagai pejuang Muai Thai dari negara berbeza dan diadakan di Universiti Putra Malaysia, Serdang. Seramai 16 peninju bertanding, hiduo serumah, makan dan berlatih bersama.

Malaysia sebagai negara Muslim dan penyokong tegar Palestin,secara rasmi melarang rakyat Israel memasuki negara ini.Setiba dia di Lapangan Terbang Antarabangsa Kuala Lumpur, Grad ditahan selama 25 jam, tetapi akhirnya dibenarkan masuk ekoran campur tangan Menteri Belia dan Sukan Malaysia. Malah pasportnya tidak dicop semasa melalui pemeriksaan pegawai imigresen.

Semasa pertarungan pertama,penganjur mahukan beliau mengibarkan bendera Rusia iaitu negara asal beliau dilahirkan.Akhirnya penganjur membenarkan beliau mengibarkan bendera Israel. Apabila dia memasuki gelanggang, penonton tempatan mencemuh beliau. Beliau kalah dengan peserta Perancis, Pinto Antoine. Kedua-dua pengadil Malaysia tidak mengundi Grad manakala hakim Thai memihak kepadanya.Grad percaya ada unsur politik dalam proses membuat keputusan. Selepas pertarungan, ramai penonton meminta maaf dan menyangka dia yang menang. Dia meninggalkan Malaysia dengan perasaan bercampur.

Pada 2 November 2011, Menteri belia dan sukan, Datuk Seri Ahmad Shabery Cheek menjelaskan bahawa kerajaan negeri Selangor yang menaja RM5 juta kepada stesen TV AXN kerana ada banyak logo Tourism Selangor dalam semua episod.  Exco pelancongan Selangor, Elizabeth Wong menafikan Selangor yang menjemput

Rujukan
-------

1. ↑  Kejohanan babitkan peninju Israel: S'gor sumbang RM5j
2. ↑  Israeli boxer a reality star in Malaysia
3. ↑  Peninju Israel: Eli mengaku sajalah, kata Shabery
**Gegelang bawang** merupakan pembuka selera atau makanan sampingan yang umumnya dijumpai di Amerika Syarikat, Kanada, United Kingdom, Ireland, Australia, New Zealand, Afrika Selatan dan beberapa bahagian Asia, tanah besar Eropah dan Amerika Latin. Hidangan tersebut umumnya terdiri dari "cincin" bawang besar yang dicampur bater atau serbuk roti dan kemudian digoreng celup.

Sejarah
-------

Asal pasti gegelang bawang goreng tidak diketahui. Walau bagaimanapun, resipi untuk bawang yang dicelupkan ke dalam susu kemudian dikeringkan dalam tepung dan digoreng dalam iklan pada tahun 1933 untuk Crisco di *The New York Times Magazine*.

Resipi untuk Bawang Goreng Perancis mungkin muncul di Middletown, New York *Daily Times* pada 13 Januari 1910. Ia tidak mengaku sebagai pencetus resipi.

Galeri
------

* Gegelang bawang dengan sos (Filipina)Gegelang bawang dengan sos (Filipina)
* Burger bersama Gegelang bawangBurger bersama Gegelang bawang
* Gegelang bawang dicelupkan ke sosGegelang bawang dicelupkan ke sos
* Burger King bersama Gegalung bawangBurger King bersama Gegalung bawang

Rujukan
-------

1. ↑  Onion ring di Pusaat Rujukan Persuratan Melayu
2. ↑  "Crisco Advertisement". *The New York Times Magazine*. November 6, 1933. m/s. SM18. "Cut large onions into slices about ¼ inch thick. Separate slices into rings. Dip rings into milk. dredge with flour. … Fry onion rings until brown."
3. ↑  The Big Apple. , February 11, 2007.

Pautan luar
-----------

* Media berkenaan Onion ring di Wikimedia Commons
* Gegelang bawang di Wikibuku
**Gabriel Iván Heinze** (lahir 19 April 1978 di Crespo, Wilayah Entre Ríos) merupakan seorang pemain bola sepak Argentina yang bermain untuk pasukan Liga Perdana Inggeris, Manchester United sebagai bek kiri, dipindahkan dari Paris Saint-Germain pada musim panas tahun 2004. Heinze merupakan keturunan imigran Volga German yang menetap di Argentina, walaupun khabar angin yang tidak berasas yang menyatakan bahawa beliau juga bercakap dalam bahasa Wales.  Persembahan jitu untuk Man Utd pada musim pertama beliau telah melayakkan beliau memenangi anugerah pemain peminat tahunan. Beliau juga kini telah mendapat tempat didalam pasukan kebangsaan dan di anggap sebagai salah seorang pemain kiri terbaik di dunia.

Kerjaya bolasepak
-----------------

Heinze memulakan kerjayanya di negaranya iaitu dengan kelab Newell's Old Boys di Rosario. Berikutan dengan perhatian daripada kelab-kelab Eropah, beliau kemudiannya menandatangani kontrak dengan kelab Real Valladolid. Selepas hanya satu musim dengan kelab Sepanyol berkenaan, beliau telah dipinjamkan kepada kelab Sporting di Portugal, walaupun beliau boleh kembali dan menghabiskan dua tahun lagi di Sepanyol.

| * l
* b
* s
Skuad Argentina – Piala Dunia FIFA 2010 |
| --- |
| 
* 1 Pozo
* 2 Demichelis
* 3 C. Rodríguez
* 4 Burdisso
* 5 Bolatti
* 6 Heinze
* 7 Di María
* 8 Verón
* 9 Higuaín
* 10 Messi
* 11 Tevez
* 12 Garcé
* 13 Samuel
* 14 Mascherano
* 15 Otamendi
* 16 Agüero
* 17 Gutiérrez
* 18 Palermo
* 19 Milito
* 20 M. Rodríguez
* 21 Andújar
* 22 Romero
* 23 Pastore
* Jurulatih: Maradona

 | Argentina |


1. ↑
2. ↑  "salinan arkib". Diarkibkan daripada yang asal pada 2007-02-05. Dicapai pada 2007-01-10.
**Führerreserve** ("Pegawai Simpanan") telah ditubuhkan pada tahun 1939 sebagai sebuah kumpulan sementara para pegawai tinggi tentera yang sedang menunggu tugasan baru dalam Angkatan Tentera Jerman semasa Perang Dunia II. Pelbagai cabang tentera dan pasukan tentera darat masing-masing memiliki kumpulan mereka sendiri yang boleh mereka gunakan jika dirasakan sesuai. Para pegawai dikehendaki kekal di tempat yang ditugaskan dan bersiap sedia kepada orang atasannya, tetapi tidak boleh menjalankan apa-apa fungsi pemerintahan, yang bersamaan dengan persaraan sementara sambil mengekalkan pendapatan sebelum ini. Terutamanya pada separuh masa kedua peperangan, lebih banyak masalah politik, kesusahan, atau pegawai-pegawai tentera yang tidak cekap telah dihantar ke Führerreserve. 

Contoh-contoh:

Mejar Karl August Meinel, 1 Ogos 1942, telah ditukarkan ke Führerreserve, kerana pada 13 Januari 1942 beliau menulis satu laporan kritikan kepada Jeneral Hermann Reinecke tentang pengasingan dan pelaksanaan hukuman mati keatas tawanan perang Rusia di kem penjara Stalag VII-A oleh Gestapo dan Sicherheitsdienst SD (pasukan keselamatan) Reichsführer-SS (Heinrich Himmler).  Stalag VII-A adalah di utara Moosburg, sebuah bandar Bavaria yang hampir dengan Munich.

Jeneral Georg Thomas, Ketua Jabatan Ekonomi Tentera dan Persenjataan di Markas Besar Angkatan Tentera, memainkan satu peranan penting dalam merangka dasar kebuluran untuk wilayah-wilayah taklukan Timur. Beliau telah dipindahkan ke Pegawai Simpanan pada 20 November 1942 dan ditangkap selepas percubaan membunuh Hitler pada 20 Julai 1944 kerana mempunyai hubungan dengan pihak penentang.

Kolonel Jeneral Franz Halder, Ketua Staf Am Tentera Darat, merancang operasi tentera darat dari tahun 1939 hingga 1941. Beliau telah dipecat pada tahun 1942 dan dipindahkan ke Pegawai Simpanan. Selepas percubaan membunuh Hitler pada 20 Julai 1944, penglibatannya didalam konspirasi pada tahun 1938 telah terbongkar, yang membawa kepada penangkapannya dan pemenjaraan di kem tahanan Flossenbürg. Beliau telah dibebaskan oleh askar A.S. pada Mei 1945.

Fil Marsyal Walther von Brauchitsch menjadi Panglima Besar Tentera Darat pada tahun 1938 dan telah terlibat sepenuhnya dalam perancangan Operasi Barbarossa. Beliau telah dipecat pada 19 Disember 1941 kerana kekalahan di Moscow dan dipindahkan ke Pegawai Simpanan.

Rujukan
-------

1. ↑  Karl August Meinel's report (in German)

Bibliografi
-----------

* Lehrer, Steven (2002). *Hitler Sites: A City-by-city Guidebook (Austria, Germany, France, United States)*. McFarland. m/s. 224. ISBN 0-7864-1045-0.
* Lexikon der Wehrmacht. This non-political website is maintained by *Volksbund Deutscher Kriegsgräberfürsorge e.V.*, a non-governmental charity that cares for German World War II military graves and the remains of Hitler's soldiers, both in Germany and in other parts of the world. See *Hitler Sites: A City-by-city Guidebook (Austria, Germany, France, United States)* for further detail.
Seekor rusa dan dua anaknya sedang memakan dedaun.
**Herbivor** atau **maun** ialah pemangsaan seseekor haiwan memakan autrotof seperti tumbuh-tumbuhan, alga serta bakteria yang menjalankan fotosintesis. Daripada pengertian tersebut, banyak kulat dan haiwan, sesetengah bakteria dan protis serta sejumlah tumbuhan parasit boleh dikenali sebagai organisma maun.

Walau bagaimanapun, maun pada umumnya terbatas untuk haiwan pemakan tumbuhan sahaja. Kulat, bakteria dan protis yang memakan tumbuhan hidup dikenali sebagai patogen tumbuhan. Mikrob yang memakan tumbuhan mati pula dikenali sebagai saprotof sementara tumbuhan berbunga yang mendapatkan zat daripada tumbuhan hidup dikenali sebagai tumbuhan parasit. Secara umumnya, organisma yang memakan autrotof dikenali sebagai pengguna primer.

Peristilahan
------------

"Herbivor" menyerap bahasa Latin hasil gabungan *herba* yang bererti tumbuh-tumbuhan mahupun dedaunan dan *vorare* yang bererti "melahap" (*to devour*).

Perkataan "maun" sebagai kata seerti mula digunakan sekitar 1969 bersama "maging" dua-dua dibentuk secara akronim menggabungkan suku kata awal ***ma**kan* dengan suku kata akhir *da**un***.

Ciri dikongsi
-------------

Spesies yang memperoleh bahan makanan dari tumbuhan mempunyai bentuk rahang yang bersesuaian dengan pemakanan: haiwan yang memakan buah dan biji cenderung mempunyai gigi rendah berbanding haiwan pemakan daun rumput yang keras.

Haiwan-haiwan herbivor mempunyai sistem pencernaan yang merumahkan enzim tertentu berkeupayaan mengurai komponen tertentu yang sukar dipecahkan secara fizikal lalu boleh menyerap khasiat tumbuhan dimakan secara langsung. Sebagai contoh, protease antara enzim utama didapati pada serangga yang memakan dedaun. Kebergantungan kepada hidupan seni seperti bakteria, fungus atau protozoa yang simbiotik juga diperlukan untuk menguraikan selulosa yang rumit.

Jenis
-----

Setiap herbivor pula dikelaskan kepada cara pemakanan tertentu yang diutamakan:

| Jenis | Makanan utama | Haiwan contoh |
| --- | --- | --- |
| Algivor | Alga | kril, ketam, jenik, flamingo |
| Frugivor | Buah | Cimpanzi, orangutan, manusia |
| Folivor | Daun | Koala, gorila, zirafah |
| Nektarivor | Nektar | Burung kelicap |
| Granivor | Biji benih | tikus, kutu beras |
| Palinivor | Debunga | lebah |
| Mukivor | Rembesan tumbuhan | kutu daun |
| Xilofag | Kayu | anai-anai |

Contoh haiwan maun
------------------

* Arnab
* Gajah
* Kambing
* Lembu
* Tenuk
* Kambing
* Zirafah

Lihat juga
----------

* Maging
* Maserba

Rujukan
-------

1. ↑
2. ↑  P.G.W. Glare, Ed. Fred (1990). *"Oxford Latin Dictionary" (Kamus Bahasa Latin Oxford)*. m/s. 791, 2103.CS1 maint: multiple names: authors list (link)
3. ↑  "Istilah DBP timbul lagi: 'Maging' dan 'Maun' susah di-fahami—MP". *Berita Harian*. 13 Februari 1969. m/s. 5 – melalui NewspaperSG Badan Perpustakaan Nasional. Cite has empty unknown parameter: `|dead-url=` (bantuan)
4. ↑  Romer, A. S. 1959. *The vertebrate story*. University of Chicago Press, Chicago, USA.
Brigedier **Herbert Cecil Duncan** (19 Ogos 1895 - 16 Januari 1942) adalah pemerintah Briged Ke-45 Infantri India semasa penaklukan Tanah Melayu oleh Tentera Jepun. 

Duncan ditauliahkan sementara sebagai Leftenan Muda dalam tahun 1914 sebelum mendapat tauliah tetap dalam tahun 1918 sebagai Leftenan di dalam Tentera British India. Duncan berkhidmat dalam Perang Dunia I mendapat perakuan Mentioned in Despatches. 

Duncan ditugaskan dengan batalion ke-13 Frontier Force Rifles tetapi mulai tahun 1931, Duncan ditugaskan sebagai pegawai turus di pelbagai formasi dan unit. Dalam tahun 1941, beliau mengambil alih pemerintahan Briged ke-45 Infantri India. 45 Briged ditubuhkan pada tahun 1941 sebagai salah satu daripada 3 briged di bawah Divisyen Ke-17 Infantri India, tetapi 45 Briged dan 46 briged dipindahkan ke Malaya untuk mengukuhkan pertahanan Semenanjung Tanah Melayu untuk menghadapi serangan Jepun. 

45 briged pimpinan Duncan diarahkan bertahan di Muar tetapi menerima tentangan hebat daripada Divisyen Pengawal Imperial Jepun semasa Pertempuran Muar dan terpaksa diberikan bantuan oleh pasukan pimpinan Charles Anderson. Duncan terbunuh semasa melakukan serangan balas ke atas pasukan Jepun dari Divisyen Pengawal Imperial Jepun semasa pengunduran daripada Muar menuju ke Parit Sulong. Mayat Duncan disemadikan di Tanah Perkuburan Komanwel Kranji di Singapura.
Fail:Adit.gifYB Gabriel Adit Demong
**Gabriel Adit Demong** merupakan ahli politik Malaysia berbangsa Iban dan juga Ahli Dewan Undangan Negeri (ADUN) Ngemah, Sarawak. Pada 16 November 2008, beliau menyertai Parti Keadilan Rakyat,dan kemudiannya Parti Cinta Malaysia pada 2009.

Kerjaya politik
---------------

Beliau telah menjadi ADUN Ngemah selama 4 penggal dimana 3 daripadanya di bawah komponen Barisan Nasional(BN) iaitu Parti Bansa Dayak Sarawak (PBDS) yang dibubarkan akibat daripada pergeseran dalam PBDS. Akhirnya pada 16 November 2008, beliau secara rasmi menyertai Parti Keadilan Rakyat (PKR).Namun begitu,Beliau keluar daripada PKR dan seterusnya menyertai Parti Cinta Malaysia,dan dilantik menjadi Ketua PCM Sarawak.Pada Pilihanraya Negeri Sarawak 2011,Beliau gagal mempertahankan kerusi Ngemah apabila tewas kepada calon Barisan Nasional,Alexander Vincent dengan majoriti 995 undi.Beliau memperolehi 1,366 undi,manakala Alexander Vincent dari Parti Rakyat Sarawak (PRS) memperolehi 2,361 undi dalam pertandingan 5 penjuru diantara Barisan Nasional,PCM,Pakatan Rakyat dan 2 calon Bebas.

Rujukan
-------

1. ↑  , "Pergolakan berterusan parti politik Sarawak", Utusan Online, 17 Disember 2006.
2. ↑  [*pautan mati kekal*], "Gabriel Adit Secara Rasmi Sertai PKR", Bernama.com, 16 November 2008.
***Hero*** adalah sebuah komik bersiri Malaysia karya pelukis komik Zint. Siri komik ini mempunyai 14 bahagian kesemuanya dan setiap bahagian digelar *Protopunk* dalam penerbitannya.

Komik ini berkisarkan tentang tiga orang remaja Zes, Cal dan Chee memperjuangkan muzik kegemaran mereka iaitu rock punk dan menamakan kugiran mereka sebagai "*Nailhead*" (bermaksud "Kepala Paku" dalam BM).

Watak-watak utama
-----------------

### Zes

Zes merupakan seorang yang berminat dengan muzik serta budaya punk. Zes sering melaungkan kebebasan di dalam semua aspek. Watak ini juga merupakan seorang remaja yang memberontak serta berani memperjuangkan semua hak bagi dirinya. Dia melabelkan dirinya sebagai seorang *anarchist*. Di dalam siri komik ini, Zes adalah pemain bes bagi kugirannya, 'Nailhead'.

### Cal

Cal pada awalnya adalah seorang kerani di sebuah bank. Watak ini sering kali dibuli oleh pengurusnya dan terpaksa membuat kerja-kerja yang sepatutnya dibuat oleh tukang cuci tandas. Cal juga dipandang rendah oleh rakan-rakan sekerjanya kerana menganggap dia seorang yang lemah dan mudah di buli..... Selepas pertemuan dengan Zes, Cal telah jatuh cinta dengan muzik serta budaya punk dan mula bermain gitar. Selepas tidak tahan lagi dengan sikap pengurusnya, Cal memberontak dan melawan pengurusnya...cal berhenti kerja dan menubuhkan sebuah kugiran bersama Zes. Cal merupakan pemain gitar untuk kugiran tersebut.

### Chee

Chee adalah seorang gadis sekolah menengah yang pandai bermain dram. Watak ini merupakan seorang yang pendiam di sekolahnya sehingga rakan-rakan sekelasnya memanggil dia dengan gelaran "budak bisu". Apabila Zes dan Cal bercadang untuk menubuhkan kugiran dan mengadakan ujibakat, Chee tidak melepaskan peluang untuk mencuba. Chee diterima untuk bermain di posisi dram untuk Nailhead dan merupakan satu-satunya ahli perempuan di dalam kugiran tersebut.

Pautan luar
-----------

* Laman novel grafik Hero di GempakStarz.com
**PT Indomarco Prismatama** atau **Indomaret** (singkatan dari **Indonesia Market Retail** )  merupakan rangkaian kedai serbaneka runcit berasal dari Indonesia, dengan lebih 18,000 buah kedai  di seluruh Indonesia. Ia merupakan rangkaian pertama dan terbesar kedai jenis ini di Indonesia. Indomaret merupakan anak syarikat Kumpulan Salim yang beribu pejabat di Jakarta .

Indomaret merupakan rangkaian pasaraya mini yang menyediakan keperluan harian. Ia mempunyai keluasan stor kira-kira 200m2. Kedai Indomaret rasmi pertama dibuka di Ancol, Jakarta Utara pada November 1988. Menjelang 2014, Indomaret mempunyai 10,600 buah cawangan. 60% daripada jumlah cawangan adalah cawangan milik sendiri dan francais manakala baki 40% adalah milik syarikat, bertaburan di bandar-bandar di Jabodetabek, Sumatera (kecuali Sumatera Barat, di mana permit diharamkan untuk perlindungan peniaga kecil), Jawa, Madura, Bali, Lombok, Kalimantan, dan Sulawesi. Di Jakarta, terdapat kira-kira 488 buah cawangan.

Kedai-kedai indomaret mudah ditemui di kawasan perumahan, bangunan pejabat, dan kemudahan awam kerana lokasi penempatan kedai berlandaskan moto "sederhana dan jimat" (bahasa Indonesia: *mudah dan hemat* ). Indomaret menjual lebih 5,000 jenis produk makanan dan bukan makanan.

Rujukan
-------

1. ↑  "Indomaret Official - Gerai Indomaret". *Gerai Indomaret*. Diarkibkan daripada yang asal pada November 19, 2015. Dicapai pada November 19, 2015.
**Inferens jenis** merujuk kepada ciri bahasa pengaturcaraan yang tegasnya dijeniskan secara statik di mana jenis sesuatu pemboleh ubah dikenal pasti secara automatik. Sebagai contoh, di dalam bahasa pengaturcaraan C, pemboleh ubah diisytiharkan dengan menyatakan jenisnya secara eksplisit seperti berikut:

```
int i = 1;
char c = 'A';

```

manakala dalam bahasa yang menyokong inferens jenis seperti C#, jenisnya tidak perlu dinyatakan, sebaliknya akan dikenal pasti oleh pengkompil. Contoh inferens jenis di dalam C# adalah seperti berikut:

```
var i = 1;
var c = 'A';
i = 'B'; // ralat

```

Dalam contoh di atas, pengkompil akan mengenal pasti pemboleh ubah i sebagai bejenis int manakala c sebagai char dengan melihat kepada nilai pertama yang ditugaskan kepadanya. Baris ketiga dalam kod contoh di atas akan menyebabkan ralat bila dikompilkan kerana i sudah pun diisytiharkan secara automatik sebagai int sedangkan nilai baharu adalah berjenis char.

Pautan luar
-----------

* Pesanan e-mel terarkib oleh Roger Hindley menerangkan sejarah inferens jenis.

|  |  |
| --- | --- |
| Ikon tunas | Rencana berkaitan bahasa komputer ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Industri farmaseutikal di Malaysia** telah berkembang dengan pesat sejak beberapa dekad lalu dan kini mengalami pertumbuhan pesat. Pasaran semasa terdiri daripada lebih daripada 100 syarikat farmaseutikal, dan ini boleh dikategorikan kepada tiga kelas mengikut Persatuan Farmaseutikal Malaysia:

1. syarikat farmaseutikal berasaskan penyelidikan
2. pengeluar ubat generik
3. Pengeluar ubat bebas (OTC)

Industri farmaseutikal Malaysia juga merupakan salah satu bidang tumpuan NKEA (Bidang Ekonomi Utama Negara). Di bawah Program Transformasi Ekonomi, kerajaan Malaysia berusaha untuk membangunkan bidang khusus pengeluaran ubat generik untuk memanfaatkan tebing paten yang akan datang, yang akan menyaksikan pelupusan paten ubat yang banyak. Kerajaan telah meletakkan sasaran untuk meningkatkan Keluaran Dalam Negara Kasar sebanyak RM13.8 bilion menjelang tahun 2020, dan mewujudkan lebih daripada 12,000 peluang pekerjaan untuk negara ini. Banyak syarikat yang aktif di lebih daripada satu bidang dan biasanya ini adalah syarikat bersaiz besar yang mantap di negara ini.

Gambaran keseluruhan
--------------------

Pertumbuhan industri pada dekad yang lalu dapat dikaitkan dengan pengeluaran ubat generik yang kuat dan mengimport ubat-ubatan yang dipatenkan untuk memenuhi tuntutan tempatan. Pada masa ini, pengeluar generik Malaysia mampu mengeluarkan kira-kira 30% ubat untuk memenuhi permintaan dalam negeri, sementara selebihnya 70% farmaseutikal terpaksa bergantung kepada import dari negara lain. Di samping itu, produk generik Malaysia dieksport ke negara lain juga. Menurut laporan dari Lembaga Pembangunan Pelaburan Malaysia (MIDA), dadah yang dikeluarkan di negara ini dijual kepada negara-negara di Rim Asia-Pasifik; Timur Tengah, Afrika, Amerika Latin dan Eropah.

Penjualan produk farmaseutikal preskripsi adalah terhad kepada doktor dan ahli farmasi, yang diberikan kuasa untuk menjalankan transaksi tersebut secara sah. Di samping itu, penjualan ubat-ubatan bukan preskripsi lain seperti ubat OTC, ubat-ubatan tradisional dan suplemen kesihatan dilakukan dengan cara yang lebih pelbagai. Bukan sahaja mereka yang dijual oleh doktor dan ahli farmasi, mereka juga boleh ditawarkan untuk jualan oleh bukan profesional. Seperti yang dilaporkan oleh Persatuan Farmaseutikal Malaysia, produk farmaseutikal di Malaysia terutamanya diedarkan kepada farmasi dan doktor (30% & 26% masing-masing), manakala hospital awam menggunakan kira-kira 19% bekalan.

Lihat juga
----------

* Ekonomi Malaysia

Rujukan
-------

1. 1 2 3 4 5  Mark Wen Yao (10 September 2016). A snapshot of the Malaysian pharmaceutical industry Diarkibkan 2019-06-06 di Wayback Machine MIMS Today. Dicapai pada 6 Jun 2017.
2. ↑  Pharmaceuticals in Malaysia Diarkibkan 2019-06-06 di Wayback Machine Lembaga Pembangunan Pelaburan Malaysia. Dicapai pada 6 Jun 2018.
3. ↑  Cecilia Kok (27 Disember 2008). Pharmaceutical industry maintains strong growth *The Star Online*. Diperoleh pada 7 Jun 2015.
Rencana ini ialah mengenai ahli perniagaan berbangsa Amerika Jerman.  Untuk anaknya, sila lihat Fred Trump.
Frederick Trump
**Frederick Trump** (lahir **Friedrich Trump**; 14 Mac 1869 - 27 Mei 1918) ialah seorang ahli perniagaan berbangsa Amerika German. Beliau memperoleh kekayaannya dengan membina sebuah restoran dan penginapan di Seattle dan pada masa Kerubut Emas Klondike. Beliau kemudian pulang ke Jerman dan berkahwin dan terpaksa meninggalkan tanah airnya dan menetap di Amerika Syarikat. 

Beliau juga bapa kepada pemaju hartanah AS, Fred Trump dan datuk kepada Presiden Amerika Syarikat yang ke-45, Donald Trump.

Meninggal dunia
---------------

Suatu hari pada Mei 1918, beliau jatuh sakit dan direhatkan di rumah. Keesokan harinya, pada Hari Peringatan (27 Mei), beliau meninggal dunia. Walaupun beliau mungkin menderita pneumonia, Frederick Trump ternyata merupakan salah satu pesakit pertama wabak selesema 1918. Beliau meninggal dunia pada usia 49 tahun.

Rujukan
-------

1. ↑  Sean Keeley (July 28, 2015). "Don't Like Donald Trump? You Can Blame Seattle". Curbed.com. Dicapai pada September 21, 2015.[*pautan mati kekal*]

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Gema** ialah pantulan bunyi yang didengari tidak lama selepas merebaknya bunyi langsung yang asal, di mana jarak pindaan bunyi tersebut berkadaran dengan jarak permukaan yang memantul daripada kedua-dua sumber bunyi dan pendengar.

Gema yang sebenar ialah pantulan tunggal yang muncul daripada sumber bunyi yang asal.

Prinsip fizik
-------------

Gema yang terhasil ini hendaklah dapat didengar jauh dari sumber bunyi mengikut jarak tertentu. Kelajuan bunyi bergerak di udara diukur kira-kira 343 m/s dalam suhu 25 °C. Maka, objek yang bergerak dalam medium sama seperti gelombang bunyi mesti berjarak lebih 17.2 meter dari sumber bunyi apabila didengari di tempat sama; bunyi yang terhasil menggema dalam masa dua saat dapat diukur sejauh 343 meter. 

Deria pendengaran manusia tidak mampu membezakan antara gema dengan bunyi sebenar jika jarak langka antara kedua-duanya kurang dari 1/10 sesaat.

Rujukan
-------

1. ↑  Wölfel, Matthias; McDonough, John (2009). *Distant Speech Recognition*. Chichester: John Wiley & Sons. m/s. 48. ISBN 978-0470714072.

|  |  |
| --- | --- |
| Ikon tunas | Rencana berkaitan fizik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Lokasi wilayah Badakhshan di Afghanistan.
Pada 2 Mei 2014, dua gelongsoran lumpur berlaku di daerah Argo, Badakhshan, Afghanistan dan ia menyebabkan 350 orang terbunuh dan 2,500 mangsa dikhuatiri hilang. Sekitar 300 buah rumah tertimbus dan sejumlah 1,000 lagi terjejas. Pasukan penyelamat bertindak balas terhadap gelongsoran awal sebelum usaha menyelamat terjejas disebabkan kejadian gelongsoran kedua.

Gambaran
--------

Dua gelongsoran lumpur berlaku di Argo, Badakhstan pada 2 Mei 2014, dimana ia berlaku di sisi sebuah gunung. Pada minggu sebelumnya, hujan yang mencurah dan banjir telah berlaku di bahagian utara Afghanistan. Gelongsoran lumpur itu dilaporkan telah memberi kesan sama ada kepada kampung Aab Barik atau Hargu. Seribu buah rumah terjejas, 300 lagi tertimbus dibawah "beribu-ribu tan tanah dan batu", yang membentuk ombak lumpur yang memusnahkan segalanya di laluannya". 350 orang dilaporkan terbunuh dan 2,500 orang lagi hilang.

Gelongsoran lumpur pertama berlaku pada 11:00 pagi - 1:00 petang hari Jumaat dimana ramai keluarga ketika itu mungkin berada di rumah berbanding di tempat kerja. Penduduk kampung cuba untuk menyelamatkan mereka yang terperangkap dalam gelongsoran itu, tetapi gelongsoran kedua berlaku dan menyebabkan "sebahagian besar" penyelamat itu terperangkap atau terbunuh. Kejadian itu menjadikan kawasan kampung berada dibawah 10 hingga 30 meter (33 hingga 98 ka) lumpur.

Satu kompeni angkatan tentera Afghanistan telah dihantar ke kawasan itu untuk membantu pasukan penyelamat. Beberapa kampung berhampiran dipindahkan selepas kebimbangan berlakunya gelongsoran tanah lagi.

Rujukan
-------

1. ↑  "Tanah runtuh: 350 maut di Afghanistan". Sinar Harian. 3 Mei 2014. Dicapai pada 3 Mei 2014.
2. 1 2  "Afghanistan landslide 'kills at least 350'" (dalam bahasa Inggeris). BBC News. 2 Mei 2014. Dicapai pada 2 Mei 2014.
3. 1 2 3  Stancati, Margherita and Khan Totakhhil, Habib (2 Mei 2014). "Up to 2,500 Buried in Afghan Landslides". *The Wall Street Journal* (dalam bahasa Inggeris). Dicapai pada 2 Mei 2014.CS1 maint: multiple names: authors list (link)
4. ↑  Vergano, Dan (2 Mei 2014). "Mudslide Buries More Than 350 in Afghan Village". *National Geographic* (dalam bahasa Inggeris). Dicapai pada 2 Mei 2014.
5. 1 2 3  Graham-Harrison, Emma (2 Mei 2014). "Afghanistan mudslides: hundreds feared dead". *The Guardian* (dalam bahasa Inggeris). Dicapai pada 2 Mei 2014.
6. ↑  Shah, Amir and Faiez, Rahim (2 Mei 2014). "Landslide in Afghanistan Kills at Least 350" (dalam bahasa Inggeris). ABC News. Dicapai pada 2 Mei 2014.CS1 maint: multiple names: authors list (link)
7. ↑  Shah, Amir (2 Mei 2014). "Afghan official says 2,000 missing after landslide". *Yahoo! News* (dalam bahasa Inggeris). Dicapai pada 2 Mei 2014.
**Icos Corporation** (tanda dagangan **ICOS**) ialah syarikat bioteknologi Amerika dan syarikat bioteknologi terbesar di negeri Washington, sebelum dijual kepada Eli Lilly and Company pada tahun 2007. Ia ditubuhkan pada tahun 1989 oleh David Blech, Isaac Blech, Robert Nowinski, dan George Rathmann, perintis dalam industri dan Ketua Pegawai Eksekutif (CEO) dan pengasas bersama Amgen, Icos memberi tumpuan kepada pembangunan ubat untuk merawat gangguan keradangan. Dalam sejarah 17 tahun, syarikat itu menjalankan ujian klinikal dua belas ubat, tiga daripadanya mencapai fasa terakhir ujian klinikal. Icos juga menghasilkan antibodi untuk syarikat bioteknologi lain. 

Icos terkenal dengan tadalafil (Cialis), ubat yang digunakan untuk merawat disfungsi erektil. Ubat ini ditemui oleh GlaxoSmithKline, yang dibangunkan oleh Icos, dan dihasilkan dan dipasarkan dalam perkongsian dengan Eli Lilly. Didorong oleh kempen pengiklanan yang unik yang diketuai oleh Agensi Gray Worldwide, jualan dari Cialis membolehkan Icos menjadi menguntungkan pada tahun 2006. Cialis ialah satu-satunya ubat yang dibangunkan oleh syarikat untuk diluluskan. LeukArrest, ubat untuk merawat kejutan, dan Pafase, yang dibangunkan untuk sepsis, kedua-duanya diuji dalam ujian klinikal fasa III, tetapi ujian telah dihentikan selepas keputusan tidak menjanjikan semasa ujian. Eli Lilly memperoleh Icos pada Januari 2007, dan sebahagian besar pekerja Icos diberhentikan sejurus selepas itu. CMC Biologics, pengeluar kontrak Denmark, membeli sisa-sisa Icos dan mengekalkan baki pekerja.

Rujukan
-------

1. 1 2 3 4 5  "ICOS Corporation Annual Report". U.S. Securities and Exchange Commission. March 8, 2006. Diarkibkan daripada yang asal pada August 27, 2017. Dicapai pada January 17, 2009. Text "Securities and Exchange Commission" ignored (bantuan); Unknown parameter `|dead-url=` ignored (bantuan)

Pautan luar
-----------

* Laman Web Rasmi CMC Biologics
* Laman Web Rasmi Cialis
* Laman Web Rasmi Eli Lilly
Rencana ini ialah mengenai pemaju hartanah di Amerika Syarikat.  Untuk bapanya, sila lihat Frederick Trump.
**Frederick Christ "Fred" Trump** (11 Oktober 1905 - 25 Jun 1999) ialah seorang pemaju hartanah Amerika dan dermawan. Beliau adalah bapa kepada Donald Trump, seorang ahli perniagaan yang dipilih sebagai Presiden Amerika Syarikat pada bulan November 2016. Beliau juga mempunyai seorang anak perempuan Maryanne, yang menjadi peguam dan telah dilantik sebagai hakim Mahkamah Rayuan Amerika Syarikat.

Trump dilahirkan di The Bronx, New York. Beliau berkahwin dengan Mary Anne MacLeod pada tahun 1936. Trump meninggal dunia di Taman New Hyde pada tahun 1999 akibat pneumonia rumit dan penyakit Alzheimer yang beliau derita selama 6 tahun. Beliau meninggal dunia pada usia 93 tahun. Kekayaannya dianggarkan antara $ 250 juta hingga $ 300 juta.

Rujukan
-------

1. ↑  Moyer, Justin Wm. (32 Januari 2016). "The unbelievable story of why Woody Guthrie hated Donald Trump's dad". *washingtonpost.com*. Dicapai pada 23 Mac 2017. Check date values in: `|date=` (bantuan)
2. ↑  Rozhon, Tracie (26 Jun 1999). "Fred C. Trump, Postwar Master Builder of Housing for Middle Class, Dies at 93". *The New York Times*. Dicapai pada 23 Mac 2017.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Kan Abe dan isterinya Shizuko
**Kan Abe** (安倍 寛, *Abe Kan*, 29 April 1894 – 30 Januari 1946) merupakan seorang ahli politik Jepun yang berkhidmat dalam dewan Perwakilan dari 1937 hingga 1946. Beliau ialah bapa kepada Menteri Luar Shintaro Abe dan datuk Perdana Menteri Shinzō Abe.

Dilahirkan dalam keluarga pembuat bir kicap dan sake yang merupakan tuan tanah di daerah Heki (kini menjadi sebahagian dari kota Nagato) di Prefektur Yamaguchi, dia lulus dari Universiti Imperial Tokyo, pendahulu Universiti Tokyo.

Abe bertanding sebagai calon Parti Seiyūkai pada pilihan raya umum Februari 1928 tetapi kalah; dia dilantik sebagai datuk bandar desa Heki pada tahun 1933 dan kemudian berkhidmat dalam perhimpunan prefektur Yamaguchi. Beliau terpilih ke Dewan Perwakilan sebagai calon bebas pada pilihan raya umum Februari 1937. Beliau mendapat jolokan "New Shōin" atau "Shōwa Shōin" bersempena pemimpin terdahulu dari Yamaguchi, Yoshida Shōin.

Pada pilihan raya tahun 1942, beliau bertanding di platform yang menentang pemerintahan tentera di bawah Hideki Tojo, yang pada masa ini telah mengambil sebagian besar kuasa dari Diet. Kabinet Tojo telah berusaha untuk menyekat calon-calon anti-perang agar tidak melalui sistem pendaftaran, walaupun Abe memenangkan kerusi Diet, yang digunakannya untuk usaha menggulingkan Tojo dan mengakhiri Perang Dunia II. Abe dibantu dalam usaha ini oleh Takeo Miki, yang menjadi perdana menteri selepas perang.

Abe meninggal dunia akibat serangan jantung pada Januari 1946 ketika bersiap untuk bertanding dalam pilihan raya umum pasca perang pertama.

Rujukan
-------

1. ↑  "＜金口木舌＞「美しい国」の断絶". *琉球新報*. 2 May 2013. Dicapai pada 15 January 2014.
2. ↑  "Japanese prime minister's another DNA". *Dong-A Ilbo*. 28 October 2013. Dicapai pada 15 January 2014.